




ร้าน Dakasi เป็นร้านเครื่องดื่มครับ มีหลายสาขากันเลยทีเดียว
สำหรับสาขานี้คือเซ็นทรัลลาดพร้าวครับ ร้านนี้ตั้งอยู่ตรงข้ามกับ
ร้านแมคโดนัลด์และฟู๊ดคอสตรงท็อปซูเปอมาเก็ตครับ ซึ่งเป็นร้าน
เล็กๆขนาดจิ๋ว ที่ไม่มีที่นั่งใดๆ


เมนูร้านนี้มีให้เลือกเยอะครับ แบ่งเป็นหลายๆหมวดเลยครับอย่างเช่น

- หมวดชานม ก็จะมีรสฮันนี่มิลค์ที (40 บาท),ช็อคโก-
แลตสโนว์ (40 บาท),มัทฉะมิลค์ที (50บาท) หมวดมิลค์ทีนี้
ราคาจะอยู่ระหว่าง 35-50 บาทครับ

- หมวด Smoothies เช่น มอคค่าสมูทตี้ (70บาท),แมงโก้สมูทตี้ 
(65บาท) ราคาหมวดนี้จะอยู่ที่ 65-70 บาทครับ

- หมวด Pudding เช่น คลาสสิคมิลค์ทีพุดดิ้งนม/ช็อก (45บาท),
สตรอเบอรี่โอเลต์พุดดิ้งนมมาร์ชเมลโล พุดดิ้ง (60บาท) ราคาจะอยู่
ที่45-60 บาทครับ

นอกจากนี้ยังมีอีกหลายหมวดนะครับ เยอะมากๆ ถึงกับเลือกยากกันเลย
ทีเดียว เพราะน่าทานไปหมดครับ


ร้านนี้มีข้อดีกว่าบางร้านคือมีให้เลือกหลายทอปปิ้งครับ จากไข่มุก
เปลี่ยนเป็น เยลลี่สัปปะรด,เยลลี่กาแฟ,โอรีโอ้,พุดดิ้งนม,เฉาก๊วย เป็นต้น
ราคาอยู่ที่ 5-10 บาทเท่านั้นครับ


สำหรับเมนูในวันนี้มี ฮันนี่สตรอบเบอรี่สแปลช ราคา 40 บาทครับ
รสชาติหวานๆเปรี้ยวๆปนกัน อร่อยครับ ทานแล้วสดชื่น ตื่นดีครับ

ส่วนอีกแก้วเป็น คลาสสิคมิลค์ทีใส่ไข่มุกครับ 40 บาท รสชาติก็อร่อย
ไม่หวานเกิน ไข่มุกหนึบดีครับ ไม่เละเกิน


ผมเป็นคนชอบทานชานมครับ หรือเครื่องดื่มหวานๆ ทำให้ต้องอยากลอง
หลายๆร้านดูครับ จะได้มีทางเลือกใหม่ แต่จริงๆแล้วก็รสชาติไม่ได้
แตกต่างกันมากหรอกครับ อาจจะต่างแค่ไข่มุกในความเละหนึบครับ
